Нұр-Сұлтан қаласы город Нур-Султан

**«Құқықтық статистика және арнайы есепке алу органдарының жеке және заңды тұлғаларға ақпараттық-анықтамалық қызмет көрсетуі жөніндегі нұсқаулықты бекіту туралы» Қазақстан Республикасы**

**Бас Прокурорының 2021 жылғы 8 қаңтардағы № 1 бұйрығына**

**өзгерістер енгізу туралы**

**БҰЙЫРАМЫН:**

1. «Құқықтық статистика және арнайы есепке алу органдарының жеке және заңды тұлғаларға ақпараттық-анықтамалық қызмет көрсетуі жөніндегі нұсқаулықты бекіту туралы» Қазақстан Республикасы Бас Прокурорының 2021 жылғы 8 қаңтардағы № 1 бұйрығына (Нормативтік құқықтық актілерді мемлекеттік тіркеу тізілімінде № 22055 болып тіркелген) мынадай өзгерістер енгізілсін:

Көрсетілген бұйрықпен бекітілген Құқықтық статистика және арнайы есепке алу органдарының жеке және заңды тұлғаларға ақпараттық-анықтамалық қызмет көрсетуі жөніндегі нұсқаулықта (бұдан әрі – Нұсқаулық):

[10-тармақ](http://10.61.42.188/kaz/docs/V1800017084" \l "z14) мынадай редакцияда жазылсын:

«10. Сұрау салудың негізінде соттылықтың болуы не болмауы туралы анықтама (бұдан әрі - анықтама) «Электрондық құжат және электрондық цифрлық қолтаңба туралы» Қазақстан Республикасының [Заңына](http://10.61.42.188/kaz/docs/Z030000370_#z1) сәйкес рәсімделген электрондық құжат нысанында осы Нұсқаулықтың [1-қосымшасына](http://10.61.42.188/kaz/docs/V2100022055#z71) сәйкес нысанда, шет елге шығу үшін қағаз жеткізгіште осы Нұсқаулықтың [2-қосымшасына](http://10.61.42.188/kaz/docs/V2100022055#z75) сәйкес нысанда беріледі.»;

[12-тармақ](http://10.61.42.188/kaz/docs/V1800017084#z14) мынадай редакцияда жазылсын:

«12. Қылмыстық жауаптылыққа тартылған және жазасын шет елде өтеп жүрген Қазақстан Республикасының азаматтары туралы ақпарат анықтамада көрсетілуге жатпайды.»;

[25-тармақ](http://10.61.42.188/kaz/docs/V1800017084#z14) мынадай редакцияда жазылсын:

«25. Растаушы құжаттардың негізінде Комитеттің аумақтық органы АЕА ААЖ-ға растаушы құжаттардың графикалық көшірмелерін сала отырып, тиісті түзету енгізеді.

Өтініштер жеке және заңды тұлғалардың өтініштерін қарау тәртібін реттейтін заңнамаға сәйкес Комитетпен және оның аумақтық органдарымен қаралады.

Растаушы құжаттар, оларды ұсыну және түзету бойынша хат алмасу бөлек номенклатуралық іске тігіледі (қалыптастырылады).»;

[28-тармақ](http://10.61.42.188/kaz/docs/V1800017084#z14) мынадай редакцияда жазылсын:

«28. Құқықтық статистика және арнайы есепке алу органдарының интернет-ресурсын толықтыру «Мемлекеттiк органдардың интернет-ресурстарын ақпаратпен толықтыру қағидаларын және олардың мазмұнына қойылатын талаптарды бекіту туралы» Қазақстан Республикасы Цифрлық даму, инновациялар және аэроғарыш өнеркәсібі министрінің 2021 жылғы 2 сәуірдегі № 114/НҚ бұйрығына (Нормативтiк құқықтық актiлерді мемлекеттiк тіркеу тізілімінде № 22491 болып тіркелген) сәйкес жүзеге асырылады.»;

[29-тармақ](http://10.61.42.188/kaz/docs/V1800017084#z14) мынадай редакцияда жазылсын:

«29. Құқықтық статистика және арнайы есепке алу органдары құқықтық статистикалық ақпаратты «электрондық үкімет» веб-порталы (бұдан әрі - портал) арқылы:

1) «Қазақстан Республикасы прокуратура органдарының ашық деректердің интернет-порталында орналастырылатын ашық деректер тізбесін бекіту туралы» Қазақстан Республикасы Бас Прокурорының 2016 жылғы 29 қаңтардағы № 22 бұйрығымен бекітілген [Тізбеге](http://10.61.42.188/kaz/docs/V1600013343#z1) сәйкес (Нормативтiк құқықтық актiлердің мемлекеттiк тіркеу тізілімінде № 13343 болып тіркелген) ашық деректер интернет-порталында орналастыру.

Ақпаратты ашық деректер интернет-порталында орналастыру қағидалары «Ашық деректердің интернет-порталында ақпаратты орналастыру қағидаларын бекіту туралы» Қазақстан Республикасы Ақпарат және қоғамдық даму министрінің 2021 жылғы 28 сәуірдегі № 144 бұйрығымен (Нормативтiк құқықтық актiлерді мемлекеттiк тіркеу тізілімінде № 22651 болып тіркелген) бекітілген;

2) адамның әкімшілік құқық бұзушылық жасағаны туралы анықтаманы электрондық сұрау салу бойынша жіберу.

Электрондық сұрау салуды ЭЦҚ-мен қол қойылған жеке тұлғалардың, сондай-ақ заңды тұлғалардың (бұдан әрі – үшінші тұлғалар) басқа жеке тұлғаға қатысты оның келісімі болған жағдайда портал арқылы электрондық нысанда жібере алады.

Ақпарат сұратылып жатырған адамның келісімі (бас тартуы) электрондық сұрау салу келіп түскен сәттен бастап 2 (екі) сағаттың ішінде жіберіледі.

Электрондық сұрау салудың негізінде адамның әкімшілік құқық бұзушылық жасағандығы туралы анықтама осы Нұсқаулықтың [3-қосымшасына](http://10.61.42.188/kaz/docs/V2100022055#z79) сәйкес нысанда оны жіберген сәттен бастап 15 (он бес) минут ішінде беріледі.

ЭЦҚ қолдану арқылы АЕА ААЖ-ның көмегімен қалыптастырылған тұлғаның әкімшілік құқық бұзушылық жасағаны туралы анықтама немесе электрондық сұрау салуды қарау туралы ақпарат порталда жеке тұлғаның «жеке кабинетінде» орналастырылады;

3) электрондық сұрау салу негізінде үшінші тұлғалармен анықтаманы жіберу.

Үшінші тұлғалардың электрондық сұрау салуы өзіне қатысты анықтама сұратылып отырған адам порталда «жеке кабинеттен», сондай-ақ порталда тіркелген адамның ұялы байланыстың абоненттік нөмірі арқылы порталдың хабарламасына жауап ретінде бір реттік парольді жіберу немесе қысқа мәтіндік хабарлама жіберу жолымен келісім берген жағдайда орындалады.

Анықтама сұратылып отырған адамның келісімі (бас тартуы) электрондық сұрау салуды алған кезден бастап 2 (екі) сағаттың ішінде жіберіледі.

Электрондық сұрау салу негізінде келісім алған жағдайда анықтаманы жіберген уақыттан бастап 10 (он) минут ішінде беріледі, қосымша тексеріс қажет жағдайдарда – 5 (бес) жұмыс күні ішінде немесе осы Нұсқаулықтың [15-тармағымен](http://10.61.42.188/kaz/docs/V2100022055#z40) көзделген ретте жауап береді.

Уәкілетті тұлғаның ЭЦҚ-сын пайдалана отырып, АЕА ААЖ арқылы қалыптастырылған анықтама немесе электрондық сұрау салуды қарау мәртебесі туралы ақпарат порталда жеке тұлғаның «жеке кабинетінде» орналастырылады.»;

Нұсқаулыққа 2-қосымша осы бұйрықтың [қосымшасына](http://10.61.42.188/kaz/docs/V2100023577#z16) сәйкес жаңа редакцияда жазылсын;

Нұсқаулыққа 4-қосымшада:

21-баған мынадай редакцияда жазылсын:

«21. ҚР Қаржылық мониторинг агенттігі».

2. Қазақстан Республикасы Бас прокуратурасының Құқықтық статистика және арнайы есепке алу жөніндегі комитеті (бұдан әрі – Комитет):

1) осы бұйрықты Қазақстан Республикасының Әділет министрлігінде мемлекеттік тіркеуді;

2) осы бұйрықты Қазақстан Республикасы Бас прокуратурасының ресми интернет-ресурсына орналастыруды;

3) осы бұйрықты құқықтық статистика және арнайы есепке алудың мүдделі субъектілеріне, Комитеттің аумақтық органдарына орындау үшін жіберуді қамтамасыз етсін.

3. Осы бұйрықтың орындалуын бақылау Комитет төрағасына жүктелсін.

4. Осы бұйрық алғашқы ресми жарияланған күнінен кейін қолданысқа енгізіледі.

|  |  |  |
| --- | --- | --- |
| **Лауазымы** |  | **Аты-жөні** |